REPUBLIKA HRVATSKA

OSJEČKO-BARANJSKA ŽUPANIJA

OPĆINA BIZOVAC

OPĆINSKO VIJEĆE

****

#### Z A P I S N I K

**25. SJEDNICE**

**OPĆINSKOG VIJEĆA OPĆINE BIZOVAC**

KLASA: 024-03/24-01/04

URBROJ: 2158-10-1-1-24-02

Bizovac, 23. svibnja 2024. godine



**REPUBLIKA HRVATSKA**

**OSJEČKO-BARANJSKA ŽUPANIJA**

 OPĆINA BIZOVAC

**Općinsko vijeće**

KLASA: 024-03/24-01/04

URBROJ: 2158-10-1-1-24-02

Bizovac, 23. svibnja 2024. godine

**ZAPISNIK**

sa 25. sjednice Općinskog vijeća Općine Bizovac održane 23. svibnja 2024. godine u Vijećnici Općine Bizovac, Kralja Tomislava 89, u Bizovcu.

Početak sjednice u 18,00 sati

Zapisnik na sjednici vodila je Tanja Pajnić, djelatnica Jedinstvenog upravnog odjela.

Predsjednik Općinskog vijeća, Nikola Lacković konstatira da je na početku sjednice nazočno dvanaest (12) vijećnika, odnosno potreban broj za donošenje pravovaljanih odluka.

Nazočni članovi Općinskog vijeća: Mario Fišer, Igor Jakopiček, Nikola Lacković, Anamarija Pajnić, Mirjana Puljek, Marija Glavaš, Hrvoje Sudar, Jadranka Fišer, Kristijan Tica, Josip Stipić, Tomica Glavaš, Toni Kardum.

Nenazočni: Dijana Tomaz Radošević

Ostali nazočni:

* Srećko Vuković, Općinski načelnik,
* Romana Kranjčević, Pročelnica Jedinstvenog upravnog odjela,
* Danijel Pleša , Predstavnik Hrvatskog radija Valpovština,
* Katica Sršić, Stručni suradnik za računovodstvo, proračun i financije u JUO.
* Željko Franjić, viši stručni suradnik za stambeno komunalne poslove.

Ostali nazočni zainteresirani građani: Sanela Lozančić Suhina i Zoran Suhina.

Na početku 25. sjednice Općinskog vijeća Općine Bizovac predsjednik vijeća obratio se vijećnicima koji su tražili sazivanje izvanredne sjednice. Napominje da će pod točkom 2. Pitanja i prijedlozi vijećnika biti govora o problematici Dječjeg vrtića Maslačak u Bizovcu.

Pročitao je dnevni red i pozvao vijećnike da se izjasne o predloženom dnevnom redu.

Nakon obavljenog glasovanja Dnevni red je usvojen jednoglasno sa jedanaest (11) glasova za.

**DNEVNI RED**

1. Usvajanje zapisnika 23. sjednice Općinskog vijeća
2. Pitanja i prijedlozi vijećnika

*Izvjestitelj: Općinski načelnik*

1. Prijedlog Odluke o donošenju Plana razvoja (Strategije) Općine Bizovac za period od 2024. do 2028.godine

*Izvjestitelj: Općinski načelnik*

1. Prijedlog Odluke o pokretanju postupka prodaje nekretnina u vlasništvu Općine Bizovac u naselju Samatovci

*Izvjestitelj: Općinski načelnik*

1. Prijedlog Odluke o objavi Javnog poziva za predlaganje kandidata za izbor članova Savjeta mladih Općine Bizovac

*Izvjestitelj: Općinski načelnik*

1. Prijedlog Odluke o donošenju Urbanističkog plana uređenja „Jugoistok“ Bizovac

*Izvjestitelj: Željko Franjić, viši stručni suradnik za stambeno komunalne poslove*

1. Prijedlog Proračunske odluke o dopuni Proračuna Općine Bizovac za 2024. godinu s projekcijama

za 2025. i 2026. godinu.

*Izvjestitelj: Općinski načelnik*

1. Razmatranje Izvješća o radu Jedinstvenog upravnog odjela Općine Bizovac u 2023.godini

*Izvjestitelj: Romana Kranjčević, pročelnica*

**RAD PO UTVRĐENOM DNEVNOM REDU**

**Ad-1. Usvajanje zapisnika 23. sjednice Općinskog vijeća**

Predsjednik vijeća napominje da su vijećnici u sklopu materijala za sjednicu primili zapisnik 23. sjednice Općinskog vijeća te da su upoznati sa istim.

Predsjednik vijeća daje na glasovanje zapisnik 23. sjednice te nakon izjašnjavanja vijećnika, konstatira da je zapisnik 23. sjednice Općinskog vijeća prihvaćen jednoglasno, sa (12) glasova za.

**ZAKLJUČAK**

Usvaja se zapisnik 23. sjednice Općinskog vijeća.

KLASA: 024-03/24-01/02

URBROJ: 2158-10-1-1-24-02

**Ad-2. Pitanja i prijedlozi vijećnika**

Predsjednik vijeća upitao je prisutne članove Vijeća da li imaju pitanja.

Vijećnik Igor Jakopiček se zahvalio načelniku vezano za pomoć kod organiziranja manifestacije Proljeće u Cretu.

Vijećnika Igora Jakopičeka zanimalo je kako se može riješiti problematika Dječjeg vrtića Maslačak u Bizovcu.

Načelnik navodi kako je upućen u problem ne upisa djece u vrtić. Sukladno Pravilniku vrtića, trenutno je u:

1. Mješovitu jasličku skupinu (od 1 do 3 godine) upisano 17 djece,
2. Mješovitoj vrtićkoj skupini (od 3 godine do polaska u školu) upisano 27 djece,
3. Mješovitoj vrtićkoj skupini (od 3 godine do polaska u školu) upisano 27 djece,
4. Mješovitoj vrtićkoj skupini (od 3 godine do polaska u školu) upisano 27 djece.

To je ukupna brojka od 86 polaznika.

U Planu upisa za pedagošku 2024./2025. godinu Dječjeg vrtića Maslačak Belišće, Područnog vrtića u Bizovcu je za:

1. Mješovitu jasličku skupinu (od 1 do 3 godine) upisano 12 djece,
2. Mješovitoj vrtićkoj skupini (od 3 godine do polaska u školu) upisano 22 djece,
3. Mješovitoj vrtićkoj skupini (od 3 godine do polaska u školu) upisano 22 djece,
4. Mješovitoj vrtićkoj skupini (od 3 godine do polaska u školu) upisano 22 djece.

Ukupan planirani broj djece je 78 (upisnih mjesta) na bazi 4 odgojne skupine.

U jaslice nije upisano 17 djece , u mješovitu skupinu 14, to je ukupno 31 dijete prijavljeno za upis u vrtić.

Problem je nastao provjerom inspekcije u vrtiću tako da su morali smanjiti broj upisane djece.

Trenutno rade 2 spremačice, 9 odgajateljica i 1 teta za malu školu. Plaće isplaćujemo djelatnicima zajedno sa ostalim davanjima kao što su božićnice, uskrsnice, regresi i sve ostalo. Prema Sporazumu o suradnji sa vrtićem u Belišću planirano je sufinanciranje troškova djelatnika i tehničkog osoblja odnosno psihologa, pedagoga, zdravstvena voditeljica, voditeljica računovodstva, tajnica, ravnateljica, kuharica i domar. Sve se to sufinancira iz Općinskog proračuna u iznosu od 193.210,00 eura što je 30 tisuća eura više negoli u 2023. godini. Općina Bizovac sufinancira troškove vrtića roditeljima za djecu koja se nisu mogla upisati u područni vrtić u Bizovcu te ga pohađaju u obližnjim vrtićima. S obzirom da je velik interes za upis u vrtić  planira se rekonstrukcija i nadogradnja ukupne površine 250 četvornih metara, za što je u proračunu planirano 505.000,00 €.

Da bi se povećao kapacitet nužno je proširiti vrtić. Završena je projektno-tehnička dokumentacija i traži se e-dozvola. Uskoro očekujemo građevinsku dozvolu, kako bi projekt mogli aplicirati na natječaj koji je najavljen tijekom četvrtog kvartala. Natječaji će biti usmjereni  pored ostalih prema dodjeli potpora javnoj infrastrukturi u ruralnim područjima – projekti dječjih vrtića.

Dvije grupe djece bi bilo uključeno u proširenje vrtića. Kako bi se dobili dodatni bodovi na natječajima za vrtić planira se postojeću kuhinju gdje je smješten bojler i spremnik tople vode suziti i pregraditi knaufom, bojler i sve instalacije ostaviti gdje jesu, plin prekrojiti i napraviti prolaz iz starog u novi dio vrtića. U toj prostoriji bi se trebale smjestiti i nove instalacije tako da bi to po novom trebala biti kotlovnica. Novi dio bi se trebao grijati i hladiti putem dizalice topline zrak - voda, a grijanje bi bilo podno s PVC protukliznim podom. Također će se trebati izvesti i ventilacija.

U planu je napraviti dizalo za hranu.  Zaprimanje namirnica bilo bi kroz ostavu koja ima komunikaciju direktno s parkinga tako da više ne bi bilo šetanja kroz vrtić nego bi sve išlo direktno u kuhinju. Između kuhinje i ostave predviđaju se mimokretna vrata zbog praktičnosti, a između kuhinje i hodnika klizna na sensor, zbog praktičnosti i sigurnosti. Predviđena je i prostorija za sastanke s roditeljima i priredbe koja bi bila klimatizirana i ventilirana.

Zbog trenutnog manjka smještajnih kapaciteta moguće je otvaranje prostora za vrtićku skupinu u osnovnoj školi Brođanci i to u prostorijama nekadašnjeg „učiteljskog stana“. Prostor se sastoji od ulaznog predvorja, dvije veće sobe, kuhinje i sanitarnog čvora. Shodno prethodnom dogovoru ovih dana prostor će pregledati Povjerenstvo Upravnog odjela za obrazovanje  Osječko-baranjske županije, koji će sugerirati daljnje opremanje i uređenje, istaknuo je Načelnik.

Nadalje, podržali smo prijedlog velikog broja JLS s područja RH vezano za zakonske izmjene da resorno ministarstvo u potpunosti preuzme financiranje plaća, naknada i ostalih materijalnih prava djelatnika  kao što je u osnovnim školama, a općine/gradovi da preuzmu ostale obveze definiranima prema državnom pedagoškom standardu predškolskog odgoja i naobrazbe, navodi Načelnik.

Vijećnik Hrvoje Sudar navodi na nije glasao za dnevni red i smatra pa je pitanje vrtića trebalo staviti pod zasebnu točku, a ne pod točku 2. Pitanja i prijedlozi vijećnika. Zanimalo ga je koje je drugo rješenje ako ne bude riješen prostor u Brođancima. Roditelji su nezadovoljni. Klub HDZ je upozoravao na problem kapaciteta vrtića te da pozdravljaju natječaj, ali i da se on pojavi na jesen smatra da to neće biti onda ni nagodinu izvedivo i opet nećemo imati kapacitet i biti ćemo u problemu.

Ukoliko će se vrtić povećati za 250 kvadrata koliko je to djece, zanimalo je vijećnika. Treba naći trajno rješenje, izgraditi novu zgradu vrtića, te da se treba što prije odvojiti od Belišća, rekao je vijećnik Hrvoje Sudar. Vijećnik kaže da se HDZ nudi da pomogne u rješavanju ovog problema. Načelnik zahvaljuje na tome.

Vijećnik Igor Jakopiček smatra da takav prostor u Brođancima treba gledati i kao trajno rješenje – smatram i podržavam.

Predsjednik Vijeća Nikola Lacković također podržava ovakvu inicijativu.

Vijećnik Toni Kardum ističe kako je nezadovoljan upisom djece u vrtić zbog upisa i ispisa djece. Jedne godine dijete ide pa iduće ne ide.

Vijećnika Tonija Karduma zanimala je situacija sa biciklističkom stazom u Bizovcu.

Na strani ambulante će biti biciklistička staza, županija mora napraviti biciklističku stazu od Bizovca do Ladimirevaca, a Grad Valpovo je riješio ostale biciklističke staze, navodi Načelnik.

Probno spajanje odvodnje bi trebalo započeti u 7 ili 8 mjesecu, trebati će pribaviti i suglasnosti od Dvorca d.o.o., mještani će morati sami iskopati od svog dvorišta do odvoda.

**Ad-3. Prijedlog Odluke o donošenju Plana razvoja (Strategije) Općine Bizovac za period od 2024. do 2028.godine**

*Izvjestitelj: Općinski načelnik*

Vijećnici su materijal dobili uz poziv za sjednicu, a pripremio ga je Jedinstveni upravni odjel Općine Bizovac.

Predsjednik vijeća Nikola Lacković otvorio je raspravu i riječ prepustio Načelniku Općine Bizovac.

Ovom se Odlukom donosi Plan razvoja (Strategija) Općine Bizovac za razdoblje od 2024. do 2028. godine. To je srednjoročni akt strateškog planiranja, kojim se definiraju strateški ciljevi za budući razvoj Općine Bizovac.

Načelnik kaže da je Strategiju potrebno imati radi apliciranja prema određenim natječajima. Mi to moramo imati.

Nakon rasprave, predsjednik vijeća zaključuje raspravu i stavlja Prijedlog Odluke o donošenju Plana razvoja (Strategije) Općine Bizovac za period od 2024. do 2028.godine na glasovanje.

Nakon glasovanja predsjednik utvrđuje da je Odluka o donošenju Plana razvoja (Strategije) Općine Bizovac za period od 2024. do 2028.godine prihvaćena sa dvanaest (12) glasova za te je Općinsko vijeće donijelo

**Odluku o donošenju Plana razvoja (Strategije) Općine Bizovac za period od 2024. do 2028.godine**

KLASA: 901-01/24-01/02

URBROJ: 2158-10-1-1-24-2

(Odluka se prilaže zapisniku i njegov je sastavni dio)

**Ad-4. Prijedlog Odluke o pokretanju postupka prodaje nekretnina u vlasništvu Općine Bizovac u naselju Samatovci**

***Izvjestitelj: Općinski načelnik***

Vijećnici su materijal dobili uz poziv za sjednicu, a pripremio ga je Jedinstveni upravni odjel Općine Bizovac.

Predsjednik vijeća Nikola Lacković otvorio je raspravu i riječ prepustio Općinskom načelniku.

Načelnik navodi da se radi o 12 neobrađenih parcela u Samatovcima koje se nalaze iza kuća u Osječkoj ulici. Mještani su zainteresirani za kupovinu parcela jer bi sebi kupili baštu. Općina ne bi imala brigu za održavanje.

Nekretnine opisane u točki I. Ove odluke prodat će se javnim prikupljanjem ponuda temeljem provedenog javnog natječaja, po početnoj cijeni utvrđenoj Procjembenim elaboratom procjenitelja

Nakon glasovanja predsjednik utvrđuje da je Odluka o pokretanju postupka prodaje nekretnina u vlasništvu Općine Bizovac u naselju Samatovci prihvaćena jednoglasno sa (12) glasova za te je Općinsko vijeće donijelo

**Odluku o pokretanju postupka prodaje nekretnina u vlasništvu Općine Bizovac u naselju Samatovci**

KLASA: 944-02/24-01/02

URBROJ: 2158-10-1-1-24-1

(Odluka se prilaže zapisniku i njegov je sastavni dio)

**Ad.-5** **Prijedlog Odluke o objavi Javnog poziva za predlaganje kandidata za izbor članova Savjeta mladih Općine Bizovac**

***Izvjestitelj: Općinski načelnik***

Vijećnici su materijal dobili uz poziv za sjednicu, a pripremio ga je Jedinstveni upravni odjel Općine Bizovac.

Predsjednik vijeća Nikola Lacković otvorio je raspravu i riječ prepustio Općinskom načelniku.

Savjet mladih je savjetodavno tijelo Općine Bizovac, osnovano u cilju aktivnog uključivanja mladih u javni život Općine Bizovac, boljeg položaja mladih kao i utjecaja na donošenje odluka u Općinskom vijeću Općine Bizovac, za rješavanje problema od neposrednog interesa mladih te istovremeno preuzimanje potpunije odgovornosti za položaj mladih i njihovu budućnost.

U Savjet mladih biraju se mladi koji u trenutku podnošenja kandidature za članstvo u Savjetu mladih imaju od navršenih petnaest (15) do navršenih trideset (30) godina života, te koji imaju prebivalište ili boravište na području Općine Bizovac.

Osoba ne može istodobno biti član Savjeta mladih i Općinskog vijeća Općine Bizovac.

Načelnik objašnjava da su se pojavile određene grupacije mladih ljudi koje su zainteresirane.

Nakon glasovanja predsjednik vijeća utvrđuje da je Odluka o objavi Javnog poziva za predlaganje kandidata za izbor članova Savjeta mladih Općine Bizovac prihvaćena jednoglasno sa (12) glasova za te je Općinsko vijeće donijelo

**Odluku o objavi Javnog poziva za predlaganje kandidata za izbor članova Savjeta mladih Općine Bizovac**

KLASA: 024-04/24-01/02

URBROJ: 2158-10-1-1-24-1

(Odluka se prilaže zapisniku i njegov je sastavni dio)

**Ad-6** **Prijedlog** **Odluke o donošenju Urbanističkog plana uređenja „Jugoistok“ Bizovac**

***Izvjestitelj: Željko Franjić, viši stručni suradnik za stambeno komunalne poslove***

Vijećnici su materijal dobili uz poziv za sjednicu, a pripremio ga je Jedinstveni upravni odjel Općine Bizovac.

Predsjednik vijeća Nikola Lacković otvorio je raspravu i riječ prepustio Željku Franjiću, višem stručnom suradniku za stambeno komunalne poslove.

Urbanistički plan uređenja ''Jugoistok'' u Bizovcu (u daljnjem tekstu : Plan) sastoje se od knjige

elaborata pod nazivom: ''Urbanistički plan uređenja ''Jugoistok'' u Bizovcu'', broj Plana:

27/2023. godine.

(Plan je izradio Zavod za prostorno planiranje d.d. Osijek)

Željko Franjić navodi kako je Vijeće prošle godine na 20. sjednici već donijelo Odluku o početku izrade UPU Jugoistok te nakon provedenih postupaka slijedi usvajanje Odluke o donošenju Plana.

Nakon glasovanja predsjednik utvrđuje da je Odluka o donošenju Urbanističkog plana uređenja „Jugoistok“ Bizovac prihvaćena jednoglasno sa dvanaest (12) glasova za te je Općinsko vijeće donijelo

**Odluku o donošenju Urbanističkog plana uređenja „Jugoistok“ Bizovac**

KLASA: 350-02/23-01/02

URBROJ: 2158-10-1-1-24- 33

(Odluka se prilaže zapisniku i njegov je sastavni dio)

**Ad-7.** **Prijedlog** **Proračunske odluke o dopuni Proračuna Općine Bizovac za 2024. godinu s projekcijama za 2025. i 2026. godinu.**

***Izvjestitelj: Općinski načelnik***

Vijećnici su materijal dobili uz poziv za sjednicu, a pripremio ga je Jedinstveni upravni odjel Općine Bizovac.

Predsjednik vijeća Nikola Lacković otvorio je raspravu i riječ prepustio Općinskom načelniku.

Pročelnica Romana Kranjčević ističe kako smo po čl. 77. Zakonu o lokalnoj i područnoj (regionalnoj) samoupravi, dužni naše opće akte poslati na nadzor zakonitosti. Ministarstvu financija poslan je Proračun Općine Bizovac za 2024 s projekcijama za 2025. i 2026. te prema uputi Ministarstva financija u njemu nedostaje obrazloženje posebnog dijela proračuna . Dakle ne radi se o rebalansu proračuna već o dopuni Proračuna obrazloženjem posebnog dijela proračuna .

Nakon rasprave, predsjednik vijeća zaključuje raspravu i stavlja Proračunsku odluku o dopuni Proračuna Općine Bizovac za 2024. godinu s projekcijama na glasovanje.

Nakon glasovanja predsjednik utvrđuje da je Proračunska odluka o dopuni Proračuna Općine Bizovac za 2024. godinu s projekcijama prihvaćena jednoglasno, sa dvanaest (12) glasova za te je Općinsko vijeće donijelo

**Proračunsku odluku o dopuni Proračuna Općine Bizovac**

**za 2024. godinu s projekcijama**

**KLASA : 400-01/23-01/04**

**URBROJ : 2158-10-2-1-24-3**

(Proračunska odluka se prilaže zapisniku i njegov je sastavni dio)

**Ad-8.** **Razmatranje Izvješća o radu Jedinstvenog upravnog odjela Općine Bizovac u 2023.godini**

***Izvjestitelj: Romana Kranjčević, pročelnica***

Vijećnici su materijal dobili uz poziv za sjednicu, a pripremio ga je Jedinstveni upravni odjel Općine Bizovac.

Predsjednik vijeća Nikola Lacković otvorio je raspravu i riječ prepustio Romani Kranjčević, pročelnici.

Pročelnica navodi kako je u Izvješću o projektu Čuvarica baštine u srcu Bizovca napravljen pregled cijelog projekta od njegovog početka pa do završetka te u dijelu gdje se navode iznosi ukupne investicije u kunama treba pisati do 31.12.2022. a ne 2023. godine. Po Projektu Čuvarica baštine zaposlen je Viši stručni suradnik za kulturu i turizam te nam preostaje osnivanje knjižnice dok je sve ostalo završeno.

Na projektu Zaželi 4 – za ljepši život u Općini Bizovac, zaposlili smo koordinatora i 25 žena te je provedena i javna nabava. Javni poziv za iskaz interesa pripadnika ciljanih skupina (korisnika) objavljen je službenoj stranici Općine Bizovac gdje su objavljeni i kriteriji. Pročelnica je zamolila sve prisutne da u svojim mjestima potaknu osobe koje ispunjavaju kriterije da se prijave. Pročelnica ističe kako Općina od 2022. godine ima EURED, a bili smo zakonski dužni koristiti EURED tek u 2023. godini.

U planu je redizajn službene web stranice Općine, samo što je to dugotrajan posao rekla je Pročelnica. Vijećnik Hrvoje Sudar spominje 2. stavku projekta Čuvarica baštine u srcu Bizovca 270 četvornih metara prizemlja se koristi dok je ostatak neiskorišten. Pročelnica navodi kako se podatak odnosi na početak projekta, te da je sada sve iskorišteno.

Hrvoja Sudara su zanimala dva povrata vezana za Projekt Čuvarice.

Katica Sršić navodi da smo imali dva ugovora te da smo dobili sva sredstva odnosno da su po oba Ugovora smanjili sredstva zbog kazne te da smo dobro prošli.

Nakon rasprave, predsjednik vijeća zaključuje raspravu i stavlja Izvješće o radu Jedinstvenog upravnog odjela Općine Bizovac u 2023.godini i na glasovanje.

Nakon glasovanja predsjednik utvrđuje da je Izvješće o radu Jedinstvenog upravnog odjela Općine Bizovac u 2023. godini prihvaćeno sa dvanaest (12) glasova za te je Općinsko vijeće donijelo

**ZAKLJUČAK**

**povodom razmatranja Izvješća o radu**

**Jedinstvenog upravnog odjela Općine Bizovac u 2023. godini**

KLASA: 024-06/24-01/03

URBROJ: 2158-10-1-1-24-2

(Zaključak se prilaže zapisniku i njegov je sastavni dio)

Predsjednik Općinskog vijeća zaključuje sjednicu u 19:10 sati.

|  |  |
| --- | --- |
| Zapisničar: |  |
| Tanja Pajnić |  |
|  | Predsjednik Općinskog vijeća |
|  | Nikola Lacković |
|  |  |

Sjednica je snimljena na digitalni diktafon.

Zapisniku se prilaže poziv za sjednicu i akti koji su doneseni na sjednici.

U Bizovcu, 23. svibnja 2024. godine