TOČKA -4c

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA BIZOVAC**

**OPĆINSKO VIJEĆE**

**P R I J E D L O G A K T A**

**PRORAČUNSKA ODLUKA**

o I. izmjenama i dopuni Programa javnih potreba u sportu na području Općine Bizovac u 2024. godini

Bizovac, srpanj 2024.

****

REPUBLIKA HRVATSKA

OSJEČKO-BARANJSKA ŽUPANIJA

23

OPĆINA BIZOVAC

**Općinski načelnik**

Bizovac, . srpnja 2024.

OPĆINSKO VIJEĆE OPĆINE BIZOVAC

n/r predsjednika općinskog vijeća

Na temelju članka 5. Zakona o proračunu ( «Narodne novine» br. 144/21.) i članka 46. Statuta Općine Bizovac („Općinski glasnik“ Općine Bizovac, broj 1/21.) prosljeđujem Općinskom vijeću Općine Bizovac na razmatranje i usvajanje

**ODLUKU**

**o I. izmjenama i dopuni**

**Programa javnih potreba u sportu na području Općine Bizovac u 2024. godini**

**OPĆINSKI NAČELNIK**

Srećko Vuković, v.r.

**Materijal pripremio:**

**Jedinstveni upravni odjel**

**O b r a z l o ž e n j e**

**PRIJEDLOGA IZMJENA I DOPUNE**

**Programa javnih potreba u sportu na području Općine Bizovac u 2024. godini**

Odredbom članka 76. Zakona o sportu (»Narodne novine«, br. 71/06., 150/08., 124/10., 124/11., 86/12., 94/13., 85/15., 19/16., 98/19, 47/20. i 77/20) utvrđeno je da su programi, odnosno aktivnosti, poslovi i djelatnosti od značaja za jedinicu samouprave:

* poticanje i promicanje sporta
* provođenje sportskih aktivnosti djece, mladeži i studenata
* djelovanje sportskih udruga, športskih zajednica i saveza
* športska priprema, domaća i međunarodna natjecanja te opća i posebna zdravstvena zaštita
* zapošljavanje osoba za obavljanje stručnih poslova u športu
* sportsko - rekreacijske aktivnosti građana
* sportske aktivnosti osoba s teškoćama u razvoju i osoba s invaliditetom
* planiranje, izgradnja, održavanje i korištenje sportskih građevina značajnih za jedinicu lokalne samouprave
* provođenje i financiranje znanstvenih i razvojnih projekata elaborata i studija u funkciji razvoja sporta.

Za financiranje aktivnosti i djelatnosti udruga u sportu u okviru ovog programa u proračunu Općine Bizovac planirana su financijska sredstva u ukupnom iznosu od 67.687,00 € od čega:

* tekuće donacije 60.787,00 €
* usluge 6.900,00 €

Ovim prvim izmjenama i dopuni Programa povećavaju se tekuće donacije za NK BSK Bizovac jer su ušli u viši rang natjecanja u iznosu od 16.728,00 (€) i 400,00 € za NK Hajdin za memorijalni turnir. Nabavljaju se kosilice za NK BSK i NK Jadran u iznosu od 6.920,00 € i povećavaju se izdvajanja za usluge u iznosu od 6.246,00 €. Ukupna sredstva za realizaciju Programa iznose 97.981,00 €

Temeljem naprijed navedenog predlaže se usvajanje izmjena i dopune Programa javnih potreba u sportu na području Općine Bizovac.

Stručna obrada: Romana Kranjčević

Na temelju članka 76. stavka 4. Zakona o sportu (»Narodne novine«, br. 71/06., 150/08., 124/10., 124/11., 86/12., 94/13., 85/15.,19/16., 77/20) i članka 32. podstavka 18. Statuta Općine Bizovac (“Općinski glasnik“ Općine Bizovac broj 1/21), Općinsko vijeće Općine Bizovac na 26. sjednici . srpnja 2024. godine, donosi

**PRORAČUNSKU ODLUKU**

**o I. izmjenama i dopuni Programa javnih potreba u sportu**

**na području Općine Bizovac u 2024. godini**

Članak 1.

U Programu javnih potreba u sportu na području Općine Bizovac za 2024. godinu.(„Općinski glasnik“ Općine Bizovac br. 8/23.) mijenja se članak 2. točka III i glasi:

„U Program javnih potreba u sportu za 2024. godinu uvrštavaju se sljedeći programi i planiraju sredstva kako slijedi:

|  |  |  |  |
| --- | --- | --- | --- |
| RASHODI | PLAN  (EUR) | I. POVEĆANJE SMANJENJE | NOVI PLAN  (EUR) |
| 1.    Tekuće donacije sportskim  udrugama | 60.787,00 | 17.128,00 | 77.915,00 |
| 2. Kosilice za NK BSK i NK  Jadran | 0,00 | 6.920,00 | 6.920,00 |
| 3.     Rashodi za usluge | 6.900,00 | 6.246,00 | 13.146,00 |
| UKUPNO | 67.687,00 | 30.294,00 | 97.981,00 |

Članak 2.

Ova Odluka stupa na snagu osmog dana od dana objave u „Općinskom glasniku“ Općine Bizovac.

OPĆINSKO VIJEĆE OPĆINE BIZOVAC

KLASA : 620-01/24-01/04

URBROJ: 2158-10-1-1-24-1

Predsjednik Općinskog vijeća

Bizovac, . srpnja 2024. godine Nikola Lacković, v.r.