**TOČKA -3**

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA BIZOVAC**

**OPĆINSKO VIJEĆE**

**P R I J E D L O G A K T A**

**OD****LUKA**

o pokretanju postupka izrade Strategije zelene urbane obnove Općine Bizovac

za razdoblje od 2024. do 2030. godine

Bizovac , srpanj 2024.

****

REPUBLIKA HRVATSKA

OSJEČKO-BARANJSKA ŽUPANIJA

23 OPĆINA BIZOVAC

**Općinski načelnik**

Bizovac, srpanj 2024.

Općinsko vijeće Općine Bizovac

n/r predsjednika Općinskog vijeća

**PREDMET:** PrijedlogOdluke o pokretanju postupka izrade Strategije zelene urbane

obnove Općine Bizovac za razdoblje od 2024. do 2028. godine

Na temelju članka 46. stavka 4. podstavka 2. Statuta Općine Bizovac ("Općinski glasnik“ Općine Bizovac broj 1/21) prosljeđujem Općinskom vijeću Općine Bizovac na razmatranje i usvajanje prijedlog Odluke o o pokretanju postupka izrade Strategije zelene urbane obnove Općine Bizovac za razdoblje od 2024. do 2028. godine

**OPĆINSKI NAČELNIK**

**Srećko Vuković, v.r.**

Temeljem članka 32. Statuta Općine Bizovac („Općinski glasnik“ Općine Bizovac broj 1/21.), a u skladu s Programom razvoja zelene infrastrukture u urbanim područjima za razdoblje od 2021. do 2030. Vlade RH (''Narodne novine'', broj 47/2021.) i s Programom razvoja kružnog gospodarenja prostorom i zgradama za razdoblje 2021. do 2030. godine (''Narodne novine'', broj 143/2021), Općinsko vijeće Općine Bizovac na 26. sjednici održanoj srpnja 2024. donosi

**O D L U K U**

o pokretanju postupka izrade Strategije zelene urbane obnove Općine Bizovac

za razdoblje od 2024. do 2030. godine

Članak 1.

Pokreće se postupak izrade Strategije zelene urbane obnove Općine Bizovac za razdoblje od 2024. do 2030. godine (u daljnjem tekstu: «Strategija») te provedba svih pripremnih i popratnih aktivnosti za izradu Strategije.

Članak 2.

Strategija je temeljni srednjoročni planski dokument kojim se određuju strateški ciljevi i prioriteti razvoja zelene infrastrukture.

Članak 3

Za provedbu ove Odluke zadužuje se Jedinstveni upravni odjel Općine Bizovac.

Članak 4.

Ova Odluka stupa na snagu osmog dana od dana objave u „Općinskom glasniku“ Općine Bizovac i objavit će se na službenim stranicama Općine Bizovac www.opcina-bizovac.hr .

OPĆINSKO VIJEĆE OPĆINE BIZOVAC

KLASA: 972-01/22-01/02

URBROJ: 2158-10-1-1-24-

Predsjednik Općinskog vijeća

Bizovac , \_\_\_\_\_\_\_\_\_\_ 2024. Nikola Lacković, v.r.

**Materijal izradio:**

**Jedinstveni upravni odjel**

**Obrazloženje**

Odluke o pokretanju postupka izrade Strategije zelene urbane obnove Općine Bizovac

za razdoblje od 2024. do 2030. godine

I. PRAVNI TEMELJ:

Strategija zelene urbane obnove je strateška podloga od značaja za jedinicu lokalne samouprave koja se odnosi na ostvarenje ciljeva razvoja zelene infrastrukture, integraciju NBS rješenja (eng. Nature Based Solutions), unaprjeđenje kružnog gospodarenja prostorom i zgradama, ostvarenje ciljeva energetske učinkovitosti, prilagodbe klimatskim promjenama i jačanje otpornosti na rizike, a izrađuje se u skladu sa Smjernicama za izradu Strategija zelene urbane obnove.

Vlada Republike Hrvatske donijela je Program razvoja zelene infrastrukture u urbanim područjima za razdoblje od 2021. do 2030. godine (''Narodne novine'', broj 147/21) i Program razvoja kružnog gospodarenja prostorom i zgradama za razdoblje 2021. do 2030. godine (''Narodne novine'', broj 143/2021).

Prethodno navedeni Programi objavljeni su na mrežnoj stranici Ministarstva prostornoga uređenja, graditeljstva i državne imovine. Programi su izrađeni s ciljem uspostave održivih, otpornih, sigurnih i za život ugodnih i uređenih gradova i općina u Republici Hrvatskoj. Okvir kojim su definirana strateška usmjerenja i prioriteti razvoja, povezani s održivim razvojem i razvojem zelene infrastrukture na razini Europske unije čine:

- Europski zeleni plan

- Zelena infrastruktura Unapređenje europskog prirodnog kapitala

- Strategija za bioraznolikost do 2023.

- Uredba (EU) 2021/1058 Europskog parlamenta i Vijeća od 24. lipnja 2021. godine o Europskom fondu za regionalni razvoj i Kohezijskom fondu za programsko razdobljem 2021.-2027.

II. OSNOVNA PITANJA KOJA SE TREBAJU UREDITI ODLUKOM TE POSLJEDICE KOJE ĆE DONOŠENJEM ODLUKE PROISTEĆI

Svrha izrade Strategije ZUO Općine Bizovac je stvoriti podlogu za dugoročan razvoj, za izmjenu prostorno-planskih dokumenata sukladno potrebama razvoja i podlogu za neposrednu provedbu.

Cilj predloženog Nacrta Prijedloga Strategije zelene urbane obnove je stvoriti podlogu za dugoročan razvoj prostora kroz aspekt poboljšanja zelene infrastrukture i kružnog gospodarenja prostorom i zgradama.. Poticanjem razvoja zelene infrastrukture u urbanom području osigurala bi se zelena tranzicija i budući održivi razvoj prostora, te doprinijelo postizanju klimatske neutralnosti Općine Bizovac i sveukupnoj otpornosti na prirodne i antropološke rizike. Europski zeleni plan je programska osnova za zelenu tranziciju prostora Europske unije te je za postizanje ciljeva navedenih u njemu alocirano više od 30 % sredstava iz Plana oporavka NextGenerationEU i Višegodišnjeg financijskog okvira 2021. – 2027. Stoga je dužnost Općine Bizovac izrada kvalitetno razrađenih programskih dokumenata koji će biti usmjereni prema podizanju kvalitete života građana kroz održivo korištenje prirodnih resursa i maksimalno ulaganje u održivi razvoj gospodarstva i gradske infrastrukture iz europskih fondova, uvažavajući pri tome sve specifične potrebe Općine kako bi se valorizirali njegovi potencijali i postigao pozitivan tehnički, organizacijski, gospodarski, zdravstveni i socijalni napredak u svim sferama života.

Cilj dokumenta između svih njegovih benefita (stručna podloga, GIS baza, itd.) je na temelju njega aplicirati na moguće fondove i realizirati neke od navedenih projekata kroz financijsku perspektivu do 2030. godine

III. SREDSTVA POTREBNA ZA PROVOĐENJE

Općina Bizovac se 19. listopada 2022. godine prijavila na Javni poziv „Izrada strategija zelene urbane obnove“ Ministarstva prostornog uređenja, graditeljstva i državne imovine. Odlukom Ministarstva 29. siječnja 2024. godine povećana je alokacija za Poziv na dostavu projektnih prijedloga te je 8. ožujka 2024. godine za Projektni prijedlog Općine Bizovac koji je pozitivno ocijenjen donijeta i Odluka o financiranju u najvišem iznosu bespovratnih sredstava od **31.853,47** €, **kojim iznosom će se financirati izrada.**

Nakon donošenja Odluke o pokretanju postupka izrade Strategije zelene urbane obnove Općine Bizovac za razdoblje od 2024. do 2030. godine provest će se postupak jednostavne nabave te će se s najpovoljnijim ponuditeljem sklopiti ugovor o izradi .

Stručna obrada: Romana Kranjčević